RO Jurnalul Ofícial al Uniunii Europene 76

31993R1943



JURNALUL OFÍCIAL AL UNIUNII EUROPENE

REGULAMENTUL (CEE) NR. 1943/93 AL COMISIEI

din 16 iulie 1993

referitor la eliberarea documentelor de import pentru conservele de anumite specii de ton și de pălămidă originare din anumite țări terțe

COMISIA COMUNITĂȚILOR EUROPENE,

având în vedere Tratatul de instituire a Comunității Economice Europene,

având în vedere Regulamentul (CEE) nr. 3759/92 al Consiliului din 17 decembrie 1992 privind organizarea comună a piețelor în sectorul produselor pescărești și de acvacultură (1), astfel cum a fost modificat de Regulamentul (CEE) nr. 697/93 (2), în special articolul 21 alineatul (5),

întrucât Regulamentul (CEE) nr. 1792/93 al Comisiei (3) a prevăzut că dreptul la importul de conserve din anumite specii de ton și de pălămidă este deschis noilor importatori vizați la articolul 3 alineatul (1) litera (b) al Regulamentului (CEE) nr. 3900/92 al Comisiei (4) până la cantitatea de 210 tone; întrucât, ținând seama de nivelul scăzut al acestor cantități și în cazul în care cantitățile solicitate depășesc cantitatea disponibilă, Comisia procedează la tragere la sorți în cadrul solicitărilor comunicate în aceeași zi;

întrucât documentele de import au fost solicitate la data de 13 iulie 1993 de către noii importatori pentru un volum de 4 980 de tone; întrucât Comisia a procedat la tragere la sorți din aceste solicitări la data de 15 iulie 1993;

întrucât este necesar să se suspende posibilitatea de eliberare a documentelor de import de către statele membre pentru solicitările ulterioare,

ADOPTĂ PREZENTUL REGULAMENT:

Articolul 1

Pentru solicitările prezentate la data de 13 iulie 1993 în temeiul articolului 3 alineatul (1) litera (b) din Regulamentul (CEE) nr. 3900/92, documentele de import pentru conservele de ton de tipul Thunnus, ton dungat (Euthynnus pelamis) și alte specii din tipul Euthynus, care au codurile NC ex 1604 14 11, ex 1604 14 19, ex 1604 19 30 și ex 1604 20 70, originare din țările terțe vizate în articolul 1 alineatul (1) al Regulamentului (CEE) nr. 3900/92, sunt eliberate după cum urmează:

(tone) Beneficiari Cantitatea acordată Matrico Belgium NV 15 Becker, Ernst 15 Bioreform Ltd 15 Campione & Farnetani GmbH 15 Hofka Warenhandelgesellschaft mbH 15 Kaiser's Kaffee-Geschaft AG 15 Lohmann Vertriebsgesellschaft mbH 15 Merkur Delta Intern. Partenreederei 15 Rickertsen Getranke Vertrieb GmbH &Co.KG 15 Rickertsen, Georg & Jurgen (GmbH & Co) 15 Schaub, H Friedrich&Co 15 Wolf Handelsgesellschaft mbH 15 Photocopying Equipment & Rentals (SE) Ldt 15 W.H. Frost Ltd 15

Articolul 2

Eliberarea documentelor de import pentru conservele de ton de tipul Thunnus, ton dungat (Euthynnus pelamis) și alte specii din tipul Euthynus, care au codurile NC ex 1604 14 11, ex 1604 14 19, ex 1604 19 30 și ex 1604 20 70, provenind din terțe vizate în articolul 1, alineatul (1) al Regulamentului (CEE) nr. 3900/92, se suspendă pentru solicitările făcute în cadrul articolul 3 alineatul (1) litera (b) al respectivului regulament, care au fost depuse începând din data de 14 iulie 1993.

Articolul 3

Prezentul regulament intră în vigoare la data de 20 iulie 1993.

Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 16 iulie 1993. Pentru Comisie Yannis PALEOKRASSAS Membru al Comisiei

(1) JO L 388, 31.12.1992, p. 1.

(2) JO L 76, 30. 3.1993, p. 12.

(3) JO L 163, 6.7. 1993, p. 21.

(4) JO L 392, 31.12.1992, p. 26.